આ દરમિયાન એક સાંજે કેવિન તેની ફીયાન્સી નિકોલ સાથે દરિયાકિનારે વૉક લઇ રહ્યો હતો. ત્યાં નિકોલે કહ્યું કે કેવિનની એપનો ઉપયોગ તે સરળતાથી નથી કરી શકતી કેમ કે તે તેના ફોટો એવા સારા નથી આવતાં, જેવા તેની દોસ્તના આવે છે. કેવિન તેની એપમાં એવા ફીચર ઉમેરી શકે કે જેનાથી પોતાના ફોટો સરસ દેખાય. બસ, પતી ગયું. આ જ હતો કેવિનને કમાલ કરવાનો મોકો. કેવિને તેની એપ ફેંદી નાંખી અને કસ્ટમાઇઝ્ડ કરીને પહેલાં આઈફોન યુઝર્સ માટે મૂકી. કારણ કે આઈફોન 4 હજુ હમણાં જ બજારમાં મૂકાયો હતો. આ ફોનમાં તેના ફિલ્ટર્સને લઇને ફોટો વધુ સારા દેખાતાં હતાં. કેવિન અને માઇક બંને જણ સતત આઠ સપ્તાહ સુધી પોતાના આઇડિયા પર કામ કરતાં ટ્વીકિંગ કોડ, વિઝ્યુઅલ ડિઝાઇન સુધારી. તેમની આ આકરી મહેનતે Burbn ને Instagram ના સર્જન સુધી લાવી મૂક્યાં હતાં. આ નામ પસંદ કરવા માટેનું કારણ હતું બે શબ્દઃ ઇન્સ્ટન્ટ અને ટેલિગ્રામ. આમાંથી જન્મ થયો ઇન્સ્ટાગ્રામનો. કેવિન અને માઇકે હવે લોન્ચિંગ બટન પુશ કરવાનું હતું અને તે તેમણે કર્યું 6 ઓક્ટોબર 2010ના દિવસે. ઇન્સ્ટાગ્રામ લોન્ચ થતાં જ તેને ટ્વીટ કર્યું અને માધ્યમોમાં પ્રચાર માટે વ્યવસ્થા ગોઠવી. મોટાભાગે Burbn માં બ્લોગમાં લખીને જાણકારી આપી જેનાથી ઘણી મદદ મળી. ઇન્સ્ટાગ્રામ લાઇવ થયાંના ફક્ત બે કલાકમાં તેનું સર્વર ડાઉન થઇ ગયું. કારણ કે અત્યંત ઝડપથી લોકો તેમાં જોડાઇ રહ્યાં હતાં અને સર્વર પર ટ્રાફિકજામ થઇ ગયો હતો. તરતને તરત નિષ્ફળતાના ભયથી ફફડતાં બંનેએ પાગલની જેમ આખી રાત કામ કરીને સર્વિસ બેક અપ મેળવ્યો અને ઇન્સ્ટાગ્રામને ઓનલાઇન અને રનિંગ રાખ્યું હતું. પહેલાં 24 કલાકમાં જ 25,000 કરતાં વધુ લોકો ઇન્સ્ટાગ્રામ પર સાઇન્ડ અપ થઇ ગયાં હતાં.